

Тематизиран групов чат.

Много подобен на групов чат в Skype, но със следните разлики:

* Има теми – всяко едно съобщение може да е в различна тема (теми **Япония** и **Контролно по ДБ2** са показани на прототипа)
* Можеш да селектираш тема. Така виждаш само съобщенията от тази тема
* Можеш да селектираш няколко теми. Така виждаш съобщенията във всички селектирани теми.   
  Точно една от селектираните теми ще е текуща. Съобщенията в нея са с черни букви, докато в останалите теми са с по светло сиви букви.  
  Когато изпратиш съобщение, го пращаш в текущата тема.
* Могат да се сменят темите на група от съобщения. Трябва само да ги маркираш и да ги сложиш в желаната тема

Като цяло, идеята е за **Тематизиран Групов Чат**.

Защо, на кого му трябва това?  
Питахме доста хора „Кой е най-големият проблем на груповият чат в Skype?” и всички до един казах „Глупостите в него – в един момент много се разводнява и основната цел с която е създаден отива на заден план“.

Опитваме се да решим този проблем с **тематизиране**. Идеята е, че когато започнат да се говорят глупости, някой ще ги прехвърли в тема General, докато важните неща ще си останат в другите теми, например **Контролно по Бази данни**, или **Проектът по Flex**. Така когато някой иска да разбере какво ново има за контролното, няма да му се налага да прелиства 200 съобщения свързани с клипче в Youtube. Просто ще отвори темата която го интересува.

Същото се отнася и за „разсейването“ от общият чат. Когато си избрал само темите които те вълнуват, чатът ще нотофицира само ако има нещо ново в тях.

Левият панел е за навигация из темите. Има два таба “Теми“ и „Хронология“. Всъщност и двата съдържат теми, просто в единия са всички теми подредени по азбучен ред, а в другия са темите подредени по последна активност от най-новата към най-старата.

Левият таб може да се скрие, като се натисне *стрелката* от ляво на него.

Над чата стои текущата тема. Цъкайки на нея се появяват всички маркирани теми (тези които в момента се следят). Ако се цъкне на някоя от тях тя става текуща.

Двукратно цъкане върху сиво съобщение (съобщение от тема която не е текуща) прави съответната тема текуща.   
Това е с цел лесно отговаряне – виждаш нещо от друга тема на което искаш да отговориш. Цъкаш два пъти върху него и пишеш отговора

Относно хората, пращането на съобщенията и други подобни.

Не сме се насочили към съвършен чат. Искам просто функционалност която ще ни реши проблема – тематизация на общ чат.

Имаме работещ сайт, който поддържа групи от хора. Смятаме той да се занимава с неща от сорта на „кой е в групата“ „как се влиза в групата“ и други подобни.

Също така сме решили да ползваме базата данни на сайта като централно хранилище за всички чатове. Т.е всяко съобщение генерира заявка до сървъра, и през определен интервал клиентите проверяват за нови съобщения.

Това е основната идея. Има още доста дреболии, които трябва да се уточнят, но мисля че те могат да се уточнят и по време на самата реализация.

